open-index/open-wikipedia-markdown huggingface dataset:
Glyfosát

**Glyfosát** je derivát glycínu, ktorý slúži ako širokospektrálny herbicíd, účinná látka mnohých komerčných produktov vrátane Roundupu. Slúži najmä ako prostriedok proti burine. Glyfosát predstavili už v roku 1970 chemici spoločnosti Monsanto.

## Karcinogenita
Medzinárodná agentúra pre výskum rakoviny (IARC) v roku 2015 zaradila glyfosát medzi pravdepodobné karcinogény pre človeka  (skupina 2A).

## Toxicita
Pre živočíchy podľa prevažujúceho vedeckého názoru nie je glyfosát toxický, pretože nemajú biosyntetickú dráhu pre aromatické aminokyseliny ako rastliny a získavajú aromatické aminokyseliny aj z potravy.

V roku 2008 vedecký časopis „*Chemical Research in Toxicology*“ publikoval štúdiu, podľa ktorej Roundup a jeho metabolity už v pomerne nízkych koncentráciách zabíjajú ľudské embryonálne a pupočníkové bunky i bunky ľudskej placenty. Štúdia však naznačuje, že onou toxickou látkou nie je glyfosát, ale ďalšie prídavné látky obsiahnuté v zložení Roundupu.

Štúdia „*Sanchis a kol.*“ zmerala výskyt neodbúrateľných zvyškov tohto chemického prípravku v spodných vodách, kde sa zvyšok akumuluje, napriek skorším tvrdeniam spoločnosti, ktorá produkt na trh prvá uviedla, že po niekoľkých týždňoch sa produkt bez stôp rozloží na biologicky neaktívne látky. Stopové množstvá tejto látky sa teda dostávajú aj do pitnej vody a celého prírodného cyklu.

Nová štúdia Mesnageho a kol. ukázala predtým netušenú toxicitu týchto zvyškov glyfosátu na ľudské zdravie, ktorými by bolo možné čiastočne vysvetliť rad zdravotných problémov trápiacich vyspelé krajiny, kde sa herbicíd masívne používa. Masívna úmrtnosť buniek nastáva už pri koncentrácii o niekoľko rádov nižšej, než je koncentrácia aplikovaná v poľnohospodárstve, a teda aj zvyšky v stopovom množstve môžu mať v dlhodobom horizonte významný vplyv na zdravie populácie.

Rezíduá herbicídu sa pochopiteľne nachádzajú v akejkoľvek živej hmote t. j. rastlinách, pestovaných na pôde predtým týmto prostriedkom ošetrenej.

Podľa výskumu University of Texas v Austine, je glyfosát spojený s úhynom včiel (pravdepodobne aj čmeľov). Ide o nepriamy vplyv na úhyn, keď sa včelám vystaveným účinku redukovala črevná mikrobiota. To malo vplyv na ich obranyschopnosť a schopnosť spracovávať potravu, pričom sa zvýšila ich úmrtnosť.

## Externé odkazy
Glyfosát - rakovinotvorný pesticid, 18. mája 2015, A dost!, internetová televízia Stream.cz

## Referencie



Kategória:Amíny
Kategória:Karboxylové kyseliny
Kategória:Karcinogény IARC skupiny 2A
Siegburg

**Siegburg** je mesto v Severnom Porýní-Vesfálsku pri sútoku Siegu s Aggerom, zhruba 10 kilometrov od Bonnu a 26 kilometrov od Kolína nad Rýnom.

## Partnerské mestá
*  Bolesławiec, Poľsko
*  Guarda, Portugalsko
*  Nogent-sur-Marne, Francúzsko
*  Orestiada, Grécko
*  Selçuk, Turecko

## Iné projekty

## Referencie

## Externé odkazy
* Oficiálna stránka 

## Zdroj

Kategória:Mestá v Severnom Porýní-Vestfálsku
Kláštor Santa María de Gerri

thumb|Kláštor Santa Maria de Gerri
**Kláštor Santa Maria de Gerri** je benediktínsky kláštor v Katalánsku pri obci Gerri de la Sal. 

Táto benediktínska fundácia bola založená roku 807. Zachovala sa trojloďová románska bazilika s valenou klenbou podopieranou štyrmi kanelovanými stĺpmi. Vo vnútri baziliky sú dochované náhrobné kamene a fresky.

## Iné projekty

## Externé odkazy
*Katalánske kláštory 

## Zdroj

Santa Maria de Gerri
Kategória:Románske stavby v Španielsku
Hrad Tirol

thumb|Hrad Tirol
**Hrad Tirol** pri talianskom meste Merano pochádza z 11. storočia. Podľa hradu bolo pomenované Tirolsko. 

Za vlády vojvodu Menharda II. došlo k veľkej prestavbe a hrad až do roku 1420 slúžil ako sídlo tirolských vojvodov. Dňa 2. apríla 1335 tu zomrel český kráľ Henrich Korutánsky, ktorý z Čiech utiekol pred Luxemburgovcami. Za vlády Fridricha IV. sa vojvodské sídlo presunulo do Innsbrucku.

Hradu dokonca hrozila demolácia, k obnove došlo v 19. storočí. Zvlášť cenené sú fresky v hradnej kaplnke a románsky mramorový portál.

## Iné projekty

## Externé odkazy
* Oficiálna stránka

## Zdroj

Kategória:Hrady a zámky v Taliansku
Kategória:Románske stavby v Taliansku
Kategória:Stavby v Tridentsku-Hornej Adiži
Kláštor Sigena

thumb|Kláštor Sigena

**Kláštor Sigena** je cisterciánsky kláštor v španielskej dedine Villanueva de Sigena v provincii Huesca.

Kláštor založila 23. apríla 1188 aragónska kráľovná Sancha Kastílska a po manželovej smrti († 1196) tu vyhľadala ústranie a spoločnosť dcéry Dulcey. O dvanásť rokov neskôr v kláštornom tichu ako žena stredného veku aj zomrela. Je tu pochovaná spolu so svojím synom Petrom a dcérami Dulceou a Eleonórou.

Úpadok konventu začal po úmrtí fundátorky a zastavil ho až kráľ Jakub II. Po mnohých storočiach fungovania sa mu stala osudnou občianska vojna v roku 1936, kedy bol objekt okrem kostola a kráľovského panteónu vypálený. Nasledovala rekonštrukcia, kláštor funguje dodnes.

## Referencie


## Iné projekty

## Externé odkazy
* Información del Monasterio en la Web de Villanueva de Sigena

## Zdroj

Sigena
Kategória:Kláštory v Španielsku
Kategória:Románske stavby v Španielsku
Sigena
Sídlisko II (Prešov)

**Sídlisko II** je sídlisko v slovenskom meste Prešov, spadajúce pod územný obvod č. 2. Bolo budované v období rokov 1962 až 1967. Pozostáva najmä z bytových domov, postavených z betónových a panelových prefabrikátov.

V súčasnosti však na sídlisku badať aj modernú výstavbu v rámci nových bytových komplexov na Nábrežnej ulici.

## Ulice a námestia
Na sídlisku sa nachádzajú tieto ulice: 

19. januára,  Átriová, Čerešňová, Československej armády, Engelsova, Fraňa Kráľa, Fučíkova, Gorkého, Jabloňová, časť ulice Levočská, Marka Čulena, Matúša Trenčianskeho, Mojmírova, Nábrežná, Obrancov mieru, Odborárska, Októbrová, Rombauerova, Staré záhrady (premenovaná časť ulice Marka Čulena). 

Okrem týchto ulíc k sídlisku patrí aj Námestie mládeže, na ktorom sa nachádza jeden zo študentských domovov Prešovskej univerzity a Štátna vedecká knižnica.

## Občianska vybavenosť
Najznámejšie je nákupné stredisko Centrál, supermarket Lidl a súkromná nemocnica Oáza. Okrem toho sú tam základné školy a ďalšia potrebná občianska vybavenosť naokolo sídliska. Na Nábrežnej ulici sú k dispozícii tenisové kurty. Okrajom sídliska okolo rieky Torysa prechádza aj časť medzinárodnej cyklotrasy EuroVelo 11.

## Doprava a infraštruktúra
Hlavným dopravným ťahom, ktorý prechádza cez sídlisko, je štvorprúdová komunikácia Obrancov mieru, tvoriaca hlavný ťah na Košice. Okrajom sídliska vedie aj časť Levočskej ulice v smere Poprad - Vranov nad Topľou. Neďaleko sídliska sa nachádza železničná zastávka Prešov - mesto. Čo sa týka mestskej hromadnej dopravy, Sídlisko II je obsluhované trolejbusovými linkami 2, 5, 5D a 38. Doplnkovú dopravu k trolejbusom tvoria autobusové linky 11, 12, 15, 17, 18, 21, 24, 29, 34, 43 a nočná linka N1.

## Referencie


## Galéria

Súbor:Towns14Slovakia323.JPG|Fontána Centrál a bytovky
Súbor:Towns14Slovakia314.JPG|Fontána Centrál 2 a bytovky
Súbor:Presov13Slovakia158.JPG|Detské ihrisko pri Centrále
Súbor:Slovakia Presov 280.jpg|Bytovky z dialky


## Iné projekty

  
Kategória:Sídliská na Slovensku
Kategória:Prešovské sídliská
Kukučkové hodiny

thumb|upright=0.8|Kukučkové hodiny (koniec 19. storočia)
thumb|upright=1.1|Drevené kukučkové hodiny, Schwarzwald, okolo 1770. 
thumb|upright=1.0|Kukučkové hodiny v obchode vo Freiburgu 

**Kukučkové hodiny** (iné názvy: **kukučky**, zriedkavo **kukučka** ) je druh jednoduchých kyvadlových hodín v drevenej skrinke, ktorá vyzerá ako štít domčeku s ciferníkom a dvierkami hore nad ním. Na začiatku každej hodiny sa tieto malé dvierka otvoria, objaví sa v nich drevený vtáčik a z hodín sa ozve zvuk, pripomínajúci kukučku. Počet zakukaní udáva dennú alebo nočnú hodinu (1 až 12), podobne ako u bicích hodín.

## Mechanizmus
Kukučkové hodiny majú jednoduchý "švarcvaldský" stroj s hákovým krokom a bežným bicím zariadením. Miesto úderu do gongu sa vystrčí vtáčik z dvierok a zdvihne doštičku dvojitého mechu, ktorý pri pohybe hore a dolu vydá dva krátke tóny, vzdialené o tercie. Prevedenie bolo veľmi jednoduché, vhodné pre domácku výrobu.

## História
Kukučkové hodiny sa prvýkrát spomínajú v 17. storočí ako kuriozita (Athanasius Kircher, 1650), rozšírili sa však až v období romantizmu začiatkom 19. storočia z nemeckého Schwarzwaldu, kde sa podomácky vyrábali drevené nástenné hodiny. Pôvodne mali aj drevená kolesá, od polovice 19. storočia sa do nich montovali továrensky vyrobené kovové. Vonkajší vzhľad a výzdoba pripomínala domček železničného strážcu, neskôr dostali vyrezávanú "poľovnícku" výzdobu. V súčasnosti sa vyrábajú aj z plastu, často s elektronickým strojom a bez kyvadla. Ak majú mechanickú kukučku, je mechanizmus prakticky bez zmeny. 

## Literatúra
* S. Michal, *Hodiny*. Praha: SNTL 1980

## Pozri aj
* Hodiny
* Hodinový stroj

## Externé odkazy
* Cuckooland Museum vo Veľkej Británii 
* Cuckooland museum video 1 
* Cuckooland museum video 2
* Deutsches Uhrenmuseum Furtwangen 
* Súkromné ​​múzeum švarcvaldských hodín 

## Zdroj

Kategória:Hodiny
SlovBus

[thumb|[SlovBus SB 134 pod Smolenickým zámkom]]

**SlovBus** bola značka slovenských autobusov, vyrábaných medzi rokmi 1997 a 2011.

## Dejiny
Po zániku systému plánovaného hospodárstva sa slovenské strojárske podniky museli vyrovnať s poklesom objednávok, preto začali hľadať nové výrobné programy. Spoločnosti Strojstav a. s. a VZT-Vzduchotechnika a. s. z Nového Mesta nad Váhom založili 1. septembra 1997 Slovbus s.r.o., ktorá sa zamerala na výrobu prímestských autobusov.
Na jeseň 1997 bol na Autosalóne Nitra predstavený prímestský model SlovBus SB 134. Od neho bol odvodený turistický autobus SB 135 s väčším batožinovým priestorom a komfortnejšou úpravou interiéru.
Na podvozku Asia boli vyrobené midibusy SB 122.
Pôvodne zamýšľaná výroba mestských nízkopodlažných autobusov s výškou podlahy  sa nikdy nerozbehla. WUSAM Zvolen sa uchádzal o štátnu podporu na vývoj potrebných náprav, ktoré by vyrábali PPS Detva , osud projektu však nie je známy.

Spoločnosť SlovBus a.s. sa koncom 90. rokov dostala do finančných problémov. Výrobu prevzal Slovbus N. M. s.r.o. a zakrátko ju presťahoval do Detvy do priestorov dielní SAD Zvolen. V roku 2003 bol predstavený nový model luxusného zájazdového autokaru SlovBus SB 235 Patria na podvozku Volvo B7R. Podľa podobného dizajnového konceptu mal byť vyrábaný i modernizovaný prímestský typ SB 234, no vytvorený bol iba konštrukčný projekt.

Väčšina autobusov bola dodaná slovenským dopravcom, no malé množstvo vozidiel premávalo aj v Česku.
Spoločnosť sa pokúšala i o expanziu na východné trhy. Uzavrela kontrakt na dodávku 35 autobusov do Kazachstanu pre dopravné podniky v mestách Astana a Šimkent, dokázateľne tam však premávajú len 2 vozidlá. Rovnako v Kazachstane založila spolu s ZAO JuMZ Šimkent výrobný podnik KazSlovBus, o ktorého výrobe je však dostupných len veľmi málo informácií. 
V kazašských mestách premáva niekoľko vozidiel značky Kazachstan-Alaman na podvozku KamAZ, ktoré využívajú dielce Slovbusu (napr.). Väčší zahraničný úspech sa nedostavil, jednak z dôvodu nedostatočnej servisnej siete, jednak z dôvodu nestability výroby materskej firmy. Situácia bola zložitá i na domácom trhu. Malá početnosť výroby predražovala autobusy, preto bol záujem o ne malý. Výroba bola z tohto dôvodu ukončená v roku 2011.

## Modely
*SlovBus SB 122
*SlovBus SB 134
*SlovBus SB 135
*SlovBus SB 235 Patria

## Referencie

Kategória:Podniky na Slovensku
Kategória:Výrobcovia autobusov
Fichtelit

**Fichtelit** je minerál a uhľovodík, ktorý môžeme nájsť vo fosílnom dreve, najmä v rašeliniskách. Prvýkrát bol objavený a pomenovaný v Bavorsku v pohorí Fichtelgebirge, odkiaľ pochádza aj jeho názov. Vznikať môže rôznymi spôsobmi, v rašeliniskách vzniká pod borkou borovice premenou kyseliny abietovej. Ide o pomerne vzácny minerál. V roku 1958 bol po prvýkrát objavený aj na Slovensku, v rašelinisku Rudné pri Suchej hore. Neskôr bol objavený aj na slanickom rašelinisku, ktoré však v čase objavu už prakticky neexistovalo, pretože bolo takmer celé zatopené Oravskou priehradou. Tu vznikal fichtelit pod borkou druhu Borovica horská barinná (*Pinus mungo uncinata*).

## Zdroje
* 
* Juraj Paclt, *Ďalší nález fichtelitu na Slovensku*, Vlastivedný zborník Považia 1960

Kategória:Monoklinické minerály
Kategória:Uhľovodíky
Ulsterská špeciálna polícia

thumb|Znak Ulsterskej špeciálnej polície
**Ulsterská špeciálna polícia** (, tiež nazývaný **B-Specials ** alebo **B-Men**, skr. **USC**) kvázi-vojenská rezervná polícia v Severnom Írsku. Bola zriadená v októbri 1920 krátko pred rozdelením Írska. Bol to ozbrojený zbor, organizovaný čiastočne vojensky a bol povolávaný v časoch núdze ako boli povstania a vojny. Túto úlohu vykonávala počas Írskej vojny za nezávislosť v rokoch 1920 – 1922 a v 50-tych rokoch počas Pohraničnej kampane Írskej republikánskej armády.

Počas jej existencie, bolo zabitých 54 členov USC členmi IRA.

Takmer všetci jej členovia boli ulsterskí protestanti z tohto dôvodu mali katolíci v nich veľkú nedôveru. Tiež vykonali niekoľko odvetných zabíjaní a opatrení proti katolíckym civilistom v britsko-írskom konflikte počas rokov 1920 – 1922. Unionisti všeobecne podporovali USC ako príspevok k obrane Severného Írska.

Ulsterská špeciálna polícia bola rozpustená v máji 1970 po správe baróna Hunta, ktorý riadil reštrukturalizáciu bezpečnostných síl Severného Írska aby prilákal viac katolíckych regrútov a odzbrojil políciu. Funkcie a členstvo USC bolo z veľkej časti prevzaté Ulsterským obranným plukom (UDR) a zálohami Kráľovskej ulsterskej polície.

## Zdroj

Kategória:Dejiny Írska
Kategória:Ulster
Ruttkay

**Ruttkay** môže byť
* priezvisko na Slovensku, pozri Ruttkay (priezvisko)
* osobnosť, pozri:
** Michal Ruttkay-Miklian (1955), filmový a televízny režisér
** Matej Ruttkay-Miklian (1961), riaditeľ Archeologického ústavu Slovenskej akadémie vied v Nitre
** Fraňo Ruttkay-Miklian-Kičiné (1928 - 2002), novinár, vysokoškolský pedagóg v Bratislave
** Viliam Ruttkay-Nedecký (1892 - 1967), maliar, pôsobil v B. Bystrici
** Pavol Ruttkay-Miklián (1878), podnikateľ, pôsobil v B. Bystrici
** Michal Ruttkay-Nedecký (1710 - 1788), kartograf, spolupracovník S. Mikovíniho
** Alexander Ruttkay (1941), archeológ a historik stredoveku, emeritný riaditeľ Archeologického ústavu Slovenskej akadémie vied v Nitre
** Gabriel Ruttkay-Dauko, kolportér kníh a kalendárov, kníhtlačiar v Budíne, spolupracovník K. Landererovej
** Juraj Ruttkay-Matušovič (1978), muzikológ a pedagóg hudby
** Štefan Ruttkay-Matušovič (1649 - 1728), barón, podžupan Trenčianskej stolice
** Ján Ruttkay-Matušovič (c. 1538 - 1633), podžupan Turčianskej stolice, notár v Novohradskej, Zvolenskej, Hontianskej, Turčianskej a Oravskej stolici, v stoličných funkciách pôsobil 54 rokov
** Andrej Ruttkay-Matušovič (1605 - 1663), dvorský familiár na cis.-kr. dvore vo Viedni a tajomník Uhorskej kráľovskej kancelárie
** Mikuláš Ruttkay-Matušovič (1611 - 1689), jezuita, predstavený kláštora v Znievskom Podhradí a na Skalke pri Trenčíne
** Ignác Ruttkay-Matušovič (1643 - 1681), kanonik v Ostrihome, titulárny prepošt, archidiakon v Komárne
** Ján Ruttkay-Matušovič (z. 1817), učiteľ G. Fejérpataky-Belopotockého v Paludzi
** Alexander Ruttkay-Matušovič "Lidomil" (1802 - 1866), učiteľ P. O. Hviezdoslava v Jasenovej
** Samuel Augustín Ruttkay (1826 - 1881), národovec, signatár Memoranda slovenského národa a zakladajúci člen matice Slovenskej
Granus

thumb|Granus H 10-11 v Trenčíne
**Granus** bola slovenská značka autobusov, vyrábaných v Liaz s. r. o. Zvolen podľa licencie poľského výrobcu Autosan. Názov vychádza z latinského pomenovania rieky Hron, ktorá Zvolenom preteká.

## Dejiny
V Zvolene sa pôvodne nachádzal jeden zo závodov Československých automobilových opravovní, ktorý prevádzal opravy a prestavby autobusov a nákladných vozidiel. V 60. rokoch závod začlenili do národného podniku LIAZ, aby skúsenosti z opráv uplatnil vo výrobe nových vozidiel. V roku 1968 závod začal vyrábať dielce motorov Škoda či kľukové hriadele, od roku 1971 prevádzal kompletnú montáž nákladných automobilov. Po zmene spoločenských a ekonomických pomerov v roku 1989 však odbyt klesol a závod začal hľadať nový výrobný program. Materský podnik Škoda Liaz a. s. previedol od začiatku roku 1997 výrobu do závodu v Mníchovom Hradišti. Liaz Zvolen sa preto definitívne preorientoval na montáž autobusov.
Keď sa štát rozhodol podporovať v obnove vozového parku podnikov SAD slovenských výrobcov, spoločnosť LIAZ Zvolen zakúpila licenciu na poľské autobusy Autosan. Spočiatku zmontovala niekoľko vozidiel pod touto značkou, neskôr prešla na výrobu pod vlastnou značkou Granus. Veľká časť dielov však stále pochádzala z Poľska.
S prímestským modelom Granus H 10-11 vyhrala v roku 1998 štátne obstarávanie autobusov pre podniky SAD, no z dôvodu nevýhodného kurzu koruny voči doláru sa predražil nákup zahraničných dielov, čo jej spôsobilo veľké finančné problémy  a deväť zazmluvnených vozidiel, ktoré už podniky SAD sčasti zaplatili, ani nedodala.    Následne bol na spoločnosť v máji 2000 vyhlásený konkurz.  
V roku 1999 vstúpil do materskej spoločnosti Granus holding poľský Autosan. Tá sa premenovala na Granusan a pokračovala vo výrobe vozidiel prevažne pre poľský trh. V roku 2003 výrobu definitívne ukončila, dovtedy ich vyrobila spolu 10.

## Modely
Prímestský model H 10-11 pre 43 sediacich a 27 stojacich cestujúcich bol prakticky kópiou Autosanu H 10, odlišoval sa len nápravami (predná LIAZ, zadná Detva) a motorom (Steyr, v ojedinelých prípadoch LIAZ alebo Cummins).  Vozdilo bolo najmä po dizajnovej stránke zastarané, poľská predloha mala totiž pôvod v 70. rokoch 20. storočia. Modernizáciu Granus avizoval po rozbehu výroby, ale už ju nezrealizoval.

Od tohto typu mal byť odvodený i mestský model , ktorý chcela spoločnosť predstaviť v roku 2001 , postavený však bol len jeden rám, ktorý nebol nikdy dokončený a neskôr bol zdokumentovaný v bývalom areáli LIAZ-u Zvolen.

## Referencie


Kategória:Výrobcovia autobusov
Garda Síochána

thumb|Znak Garda Síochána
**Garda Síochána** (z írčiny: *Strážcovia mieru*) viac známa ako **Gardaí** (*Strážcovia*) je policajná jednotka v Írsku. Jednotka je vedená Garda Komisárom, ktorý je menovaný írskou vládou. Jej sídlo je vo Phoenix Parku v Dubline.

## História
Občianska stráž bola vytvorená dočasnou vládou vo februári 1922 aby prevzala policajnú zodpovednosť za rodiaci sa Írsky slobodný štát. Nahradila Kráľovskú írsku políciu (RIC) a Írsku republikánsku políciu z rokov 1919 – 1922. V auguste 1922 jednotka sprevádzala Michaela Collinsa keď sa stretol so zástupcom britského monarchu v Írsku v Dublinskom hrade.

Počas Írskej občianskej vojny v rokoch 1922 – 1923 Írsky slobodný štát zriadil Oddelenie kriminálneho vyšetrovania čo bola ozbrojená protipovstalecká jednotka. Bola rozpustená v októbri 1923 a jej prvky sa preniesli do Dublinskej metropolitnej polície (DMP).

V Dubline mala však stále zodpovednosť za poriadok DMP až pokiaľ sa nezlúčila s Garda Síochána v roku 1925. Od tej doby to bola jediná polícia v štáte dnes známom ako Írsko. Iné policajné zložky s obmedzenými právomocami sú vojenská polícia Írskych obranných síl, Letisková polícia a policajné jednotky dublinského prístavu a prístavu v Dún Laoghaire.

## Zdroj

Kategória:Írsko
Kategória:Organizácie založené v 1922
Zoznam osobností Barcelony

* Chasdaj Kreskas (* 1340 – † 1411), španielsko-židovský filozof, talmudista, halachista a aragónsky rabín
* Antoni Gaudí (* 1852 – † 1926), architekt
* Josep Comas i Solà (* 1868 – † 1937), astronóm
* Joan Miró (* 1893 – † 1983), maliar
* Mercè Rodoreda (* 1908 – † 1983), spisovateľka
* Enrique Maier (* 1910 – † 1981), tenista
* Juan Antonio Samaranch (* 1920 – † 2010), športový funkcionár, 7. predseda MOV 
* Montserrat Caballéová (* 1933 – † 2018), sopranistka
* Andrés Gimeno (* 1937), tenista
* Ricardo Bofill (* 1939), architekt
* Salomé (* 1939), speváčka a televízna moderátorka
* José Carreras (* 1946), tenorista
* Salvador Puig Antich (* 1948 – † 1974), katalánsky anarchista
* José Padilla (* 1955), DJ a producent ambientnej hudby
* Juan Aguilera (* 1962), tenista
* Sergio Casal (* 1962), tenista
* Manuel Valls (* 1962), francúzsky politik a premiér
* Lydia Bosch (* 1963), herečka a moderátorka
* Jordi Arrese (* 1964), tenista
* Marcos Górriz (* 1964), tenista
* Tomas Carbonell (* 1968), tenista
* Carlos Costa (* 1968), tenista
* Francisco Roig (* 1968), tenista
* Álex López Morón (* 1970), tenista
* Arantxa Sánchezová Vicariová (* 1971), tenistka
* Sergi Bruguera (* 1971), tenista
* Jordi Burillo (* 1972), tenista
* Albert Portas (* 1973), tenista
* Juan Albert Viloca (* 1973), tenista
* Félix Mantilla Botella (* 1977), tenista
* Juan Ignacio Carrasco (* 1974), tenista
* Àlex Corretja (* 1974), tenista
* Jairo Velasco (* 1974), tenista
* Juan Balcells (* 1975), tenista
* Angeles Montoliová (* 1975), tenistka
* Conchita Martínezová Granadosová (* 1976), tenistka
* Gisela Rierová (* 1976), tenistka
* Alberto Martín (* 1978), tenista
* Óscar Hernández (* 1978), tenista
* Joaquim Rodríguez (* 1979), cestný cyklista
* Joan Cornellà (* 1981), autor komiksov
* Marc López (* 1982), tenista
* Fernando Navarro (* 1982), futbalista
* Sergio García de la Fuente (* 1983), futbalista
* Daniel Jarque (* 1983 – † 2009), futbalista
* Arnau Brugués (* 1985), tenista
* Àstrid Bergès-Frisbey (* 1986), herečka a modelka
* Marcel Granollers Pujol (* 1986), tenista
* Gerard Piqué (* 1987), futbalista
* Pere Riba (* 1988), tenista
* Álvaro Soler (* 1991), spevák
* Ivana Baquerová-Macíasová (* 1994), herečka

## Zdroj

Barcelona
Kategória:Barcelona
Official Charts Company

**Official Charts Company** (**OCC**) staršie **Chart Information Network** (**CIN**) a **The Official UK  Charts Company** je spojením rôznych oficiálnych hudobných rebríčkov. Zahŕňa aj  UK Singles Chart, UK Albums Chart a UK Official Download Chart, ako aj špecifické žánrové rebríčky, ale aj rebríčky videí. OCC produkuje svoje rebríčky zbieraním a kombináciou údajov od maloobchodníkov prostredníctvom výskumných pracovníkov na trhu od globálnej spoločnosti zameranej na značky, médiá a komunikáciu, Millward Brown. Tvrdí, že pokrýva 99% predaja singlov a 95% predaja albumov. Ich cieľom je zbierať dáta od akéhokoľvek predajcu, ktorý predáva viac než 100 nosičov za týždeň.

OCC operuje spoločne s  British Phonographic Industry a s Entertainment Retailers Association ERA (predtým British Association of Record Dealers, BARD). Od 1. júla 1997 vtedy ešte CIN, teraz OCC má prepojené oficiálne rebríčky. Pred týmto dátumom boli rebríčky produkované podľa úspechov, ktoré zaznamenali prieskumy trhu. Od roku 1969 to bolo od organizácie British Market Research Bureau, neskôr cez Gallupov prieskum. Ešte v roku 1952 hrali v rebríčkoch hlavnú rolu prieskumy časopisov, novín, z ktorých bol najdôležitejší *[[New Musical Express]]* (*NME*).

## Referencie

## Pozri aj
* UK Albums Chart
* UK Singles Chart
* UK DVD Chart
* UK Single Downloads Chart
* British Phonographic Industry (BPI)

## Externé odkazy
*Official Charts Company website

Kategória:UK Charts
Aýdın Aqanulı Aýımbetov

**Aýdın Aqanulı Aýımbetov** (; ; * 27. júl 1972, Zaria Kommunizma) je kazašský kozmonaut. V júni 2015 bol vybraný na krátkodobý let na Medzinárodnú vesmírnu stanicu (ISS) namiesto britskej speváčky Sarah Brightmanovej, ktorá svoj let zrušila. Aýımbetov odštartoval v kozmickej lodi Sojuz TMA-18M z Bajkonuru dňa 2. septembra 2015. Po 9-dňovom pobyte na Medzinárodnej vesmírnej stanici (ISS) pristál 12. septembra 2015 v kozmickej lodi Sojuz TMA-16M. Aýdın Aýımbetov mal na ISS letieť už v roku 2009, kazašská vláda ale z finančných dôvodov jeho štart zrušila.

## Referencie


## Iné projekty

## Externé odkazy
* Spacefacts.de – Biografia Ajdyna Aimbetova
* Astronaut.ru – Ajdyn Akanovič Aimbetov

Kategória:Kazašskí kozmonauti
Kategória:Kazašskí letci
The Washington Post

***The Washington Post*** je americký denník vo vlastníctve spoločnosti *Washington Post Company*. V roku 1877 ho vo Washingtone založil Stilson Hutchins.

Liberálno orientovaný *The Washington Post* sa v roku 1954 zlúčil s denníkom *Washington Times-Herald* (nie je identický so súčasným denníkom *Washington Times*). Po uzavretí *[[The Washington Star]]* v roku 1981 zostal ako jediný denník v hlavnom meste USA. Dnes má konkurenciu v podobe konzervatívneho denníka *[[The  Washington Times]]*.

Najväčším historickým prípadom novinárov tohto denníka je pravdepodobne aféra Watergate, ktorá mala za následok odstúpenie prezidenta Richarda Nixona. O tejto afére a postupe novinárov Washington Post vznikol aj film *[[Všetci prezidentovi muži]]*.

Náklad v apríli 2007 predstavoval zhruba 930 000 kusov.

## Galéria

Súbor:Stilson Hutchins, Washington Post founder.jpg|Zakladateľ novín Stilson Hutchins
Súbor:Land on the Moon 7 21 1969-repair.jpg|Dievča číta vydanie z 21. júla 1969


## Iné projekty

## Externé odkazy
* Oficiálna stránka

## Pozri aj
* Novinárska fotografia

## Zdroj

Kategória:Denníky v USA
Kategória:Fotografické časopisy
Kategória:Washington D.C.
IBM Personal System/1

náhľad|IBM PS/1

**IBM Personal System/1** alebo skrátene **IBM PS/1** je označenie pre rad osobných počítačov, ktoré boli návratom spoločnosti IBM na trh s počítačmi pre domáce použitie. Predchádzajúci produkt IBM určený pre tento segment trhu - IBM PCjr - bol uvedený päť rokov pred radom PS/1. Nástupcom PS/1 sa v septembri roku 1994 stali počítače radu IBM Aptiva. 

## Modely počítačov radu PS / 1

Poznámky k tabuľke:


## Príbuzné články
* IBM Personal System/2

## Referencie


## Externé odkazy
* IBM Archives: IBM PS / 1

## Zdroj

Kategória:Počítače
Vestibul

náhľad|Vestibul Palais Garnier
**Vestibul** je hala alebo priestor, z ktorého vedú vstupy do jednotlivých častí objektu a nachádza sa hneď za jeho vchodom. 

Vestibuly sa nachádzajú vo väčšine stavieb určených pre veľké množstvo ľudí, väčšinou teda vo verejných budovách (metro, úrady, školy, hotely, nemocnice, atď.).

Architektonický prvok s podobnou funkciou v niektorých historických budovách sa nazýva tiež sala terrena.

## Iné projekty

## Zdroj

Kategória:Architektonické prvky
Kategória:Miestnosti
Sala terrena

náhľad|Monuentálna sala terrena v sochami lemovanej osi Valdštejnskej záhrady
**Sala terrena** ( prízemná sála), nazývaná tiež *sala Terrana* alebo *záhradná sála*, je otvorená architektonická stavba charakteristická pre barokové palácové a zámocké záhrady. 

Sala terrena je sála situovaná na prízemí, väčšinou v hlavnej osi zámku, alebo paláca, prípadne tvorí samostatnú stavbu. Jej priestor je otvorený, klasicky arkádou s tromi oblúkmi, do záhrady, ktorá je v rovnakej úrovni alebo prístupná niekoľkými stupňami schodiska. Sala slúžila pre relaxáciu, desiaty, koncerty a pod. Býva reprezentatívne vyzdobená, napríklad zariadená ako jaskyňa a vyzdobená kašnami a fontánami. 

## Saly terreny
thumb|Sala terrena vo Vrtbovskej záhrade
Niektoré saly terreny:
* Ledeburská záhrada
* Valdštejnská záhrada
* Vrtbovská záhrada
* Libosad pri Jičíne
* Arcibiskupský zámok v Kroměříži
* zámok Libochovice
* zámok Budišov
* zámok Klášterec nad Ohří
* zámok Holešov
* zámok Jaroměřice nad Rokytnou
* zámok Buchlovice
* zámok Mnichovo Hradiště
* Belvedér vo Viedni

## Literatúra
* 

## Iné projekty

## Zdroj

Kategória:Architektonické prvky
Kategória:Baroková architektúra
Kategória:Klasicistická architektúra
Kategória:Talianske výrazy
Nakladateľstvo bod zlomu

**Nakladateľstvo bod zlomu** (NBZ) vzniklo v roku 1999 ako neziskový vydavateľský projekt zameraný na publikovanie prevažne prekladov textov a filmových dokumentov, ktoré sa zaoberajú hnutím pracujúcich. V roku 2002 sa stalo spolupracujúcou skupinou zväzu Priama akcia (sekcia Medzinárodnej asociácie pracujúcich).
 
## Prehľad vydaných titulov
* Noam Chomsky „Nevyhnutné ilúzie, médiá a propaganda“ (1999)
* Laslo Sekelj „Anarchizmus, marxizmus a priama demokracia“ (1999)
* Michail Bakunin „Marxizmus, sloboda a štát“ (1999)
* Úvod do foriem priamych akcií pracujúcich – vrecková príručka pre naštvaných pracujúcich (2002)
* Graham Purchase „Anarchizmus a ekológia“ (2002)
* Zanon – továreň bez šéfov. Maté, hlina a výroba (CD/DVD, 2005)
* Anarchizmus v Amerike (CD/DVD, 2006)
* Železná kolóna „My sa trosiek nebojíme...“ (hudobné CD, 2007)
* Úspešný štrajk v lodeniciach v Puerto Real - Anarchosyndikalizmus v praxi (2008)
* Zápisky z triednych bojov. Užitočné skúsenosti z praxe malých organizácií a odborových zväzov (2008)
* Venezuela: 10 rokov vlády Huga Cháveza (2009)
* Priame akcie na pracoviskách. Základné druhy a konkrétne príklady (2009)
* Pozor, anarchista! Augustin Souchy (2009)
* Anarchosyndikalizmus v praxi: Skúsenosti zo Španielska a Nemecka (2009)
* Kapitalizmus, trieda a triedny boj pre (nie úplných) začiatočníkov :) (2012)
* Ideš na brigádu? Skúsenosti a tipy, ako so sebou nenechať zametať (2012)
* Ako vytvoriť skupinu venujúcu sa problémom na pracovisku a v komunite (2012)
* Kolektív Workmates: organizovanie sa kmeňových a externých pracovníkov v londýnskom metre (2013)
* Participatívna spoločnosť alebo libertínsky komunizmus? (2013)

## Kontakt
nbz(zavináč)priamaakcia(bodka)sk

NBZ
P.O. Box 16
840 08 Bratislava 48

## Externé odkazy
* http://www.priamaakcia.sk/kategoria/Publikacie/
Kristen Gilbertová

**Kristen Gilbertová** (* 13. november 1967, Fall River, Massachusetts, USA) je americká sériová vrahyňa, ktorá bola uznaná vinnou troch vrážd prvého stupňa, jednej vraždy druhého stupňa a z dvoch pokusov o vraždu pacientov v nemocnici pre vojnových veteránov v Northamptone, Massachusetts. Pacientom spôsobila srdcový záchvat tým, že im injekčne podala veľkú dávku adrenalínu, nevystopovateľnému srdcovému stimulantu. Následne reagovala na spustený alarm a často sama resuscitovala daných pacientov.

Gilbertovej známe obete sú Stanley Jagodowski (65), Henry Hudon (35), Kenneth Cutting (41) a Edward Skwira (69).

## Kariéra a vraždy
V roku 1989 začala pracovať vo VAMC (Veterans Affairs Medical Center) v Northamptone ako zdravotná sestra. Nadriadenými bola opisovaná ako tichá a bezproblémová. Napriek tomu, že si ostatné sestry všimli vyšší počet úmrtí počas Gilbertovej smien, viac sa tým nezaoberali a čoskoro ju zo srandy začali prezývať "Anjel smrti".

V roku 1996 tri sestry nahlásili svoje obavy kvôli zvyšujúcemu sa počtu úmrtí kvôli srdcovému záchvatu a súčasnej zvýšenej spotrebe adrenalínu, a tak sa začalo vyšetrovanie.

Gilbertová krátko nato dala v nemocici výpoveď a nemocnica dostala anonymné hlásenie o bombe v nemocnici. Vyšetrovateľom sa podarilo zistiť, že to bola Gilbertová a bola odsúdená na niekoľko mesiacov vo väzení. To prišlo vyšetrovateľom vhod, lebo bola bezpečne vo väzení, nemohla ďalej ubližovať pacientom a oni mohli v pokoji pokračovať vo vyšetrovaní.

Prišlo sa na to, že Gilbertová udržiavala mimomanželský vzťah s nemocničným strážnikom Jamesom Perraultom a núdzové situácie v nemocnici zneužívala na to, aby získala jeho pozornosť. Hoci bola obvinená len zo štyroch vrážd, ostatný zdravotnícky personál ju upodozrieval z viac ako osemdesiatich úmrtí.

Perrault nakoniec svedčil proti Gilbertovej a uviedol, že jednu vraždu mu priznala počas telefonovania. Obhajoba argumentovala nedostatkom priamych dôkazov.

Gilbertová bola uznaná vinnou 14. marca 2001 na federálnom súde. Hoci Massachusetts nepoužíva trest smrti, jej zločiny boli považované za federálne a teda by bol trest smrti možný. Napriek tejto možnosti bola odsúdená na doživotný trest odňatia slobody bez možnosti predčasného prepustenia.

## Zdroj

Kategória:Osobnosti z Massachusetts
Kategória:Sérioví vrahovia USA
Miyavi

**Miyavi**, vlastným menom **Takamasa Išihara** (; * 14. september 1981 je japonský spevák, skladateľ gitarista a nahrávací producent. Aktívny bol od roku 1999 ešte ako gitarista rockovej skupiny prezentujúcej sa v štýle visual kei, ktorá mala názov Dué le Quartz. Svoju sólovú kariéru začal v roku 2002. V roku 2007 sa stal členom superskupiny S.K.I.N. a v roku 2009 založil vlastnú spoločnosť J-Glam (Japanese Glam). 

Miyavi má za sebou niekoľko koncertných turné, na ktorých vystúpil viac ako dvestokrát. Je známy svojím zvláštnym spôsobom vybrnkávania prstami po gitarových strunách technikou slappingu, ktorá bežná skôr pri hraní na basovú gitaru, či kontrabas.

## Diskografia
;Štúdiové albumy
* *[[Gagaku]]* (2002) 
* *[[Galyuu]]* (2003) #44
* *[[Miyavizm]]* (2005) #10
* *[[MYV Pops]]* (2006) #15
* *[[Miyaviuta -Dokusou-]]* (2006) #25
* *[[This Iz the Japanese Kabuki Rock]]* (2008) #25
* *[[What's My Name?]]* (2010)* #26
* *Samurai Sessions vol.1* (2012) #21
* *Miyavi* (2013) #8
* *The Others* (2015) #10
;Koncertné albumy
* *Live in London 2011 * (2011)
;Remixy
* *Room No. 382 Remixed by TeddyLoid* (2008) #127
;Kompilačné albumy
* *Azn Pride -This Iz the Japanese Kabuki Rock-* (2008) #44
* *Victory Road to the King of Neo Visual Rock* (2009) #65
* *Fan's Best* (2010) #212
;EP
* *7 Samurai Sessions -We're Kavki Boiz-'' (2007) #44

## Referencie

## Iné projekty

## Zdroj

Kategória:Japonskí hiphopoví speváci
Kategória:Japonskí popoví speváci
Kategória:Japonskí rockoví speváci
Kategória:Japonskí popoví gitaristi
Kategória:Japonskí rockoví gitaristi
Kategória:Japonskí speváci-skladatelia
Kategória:Japonskí skladatelia modernej hudby
Kategória:Japonskí hudobní producenti
Kategória:Japonskí filmoví herci
Kategória:Japonské osobnosti kórejského pôvodu
Heroes (singel Månsa Zelmerlöwa)

„**Heroes**“ je skladba švédskeho speváka Månsa Zelmerlöwa. Bola vydaná dňa 28. februára 2015 vo Švédsku vo forme digital download. Skladbu napísali a zložili Anton Malmberg Hård af Segerstad, Joy Deb a Linnea Deb. Dňa 14. marca 2015 vyhrala skladba súťaž Melodifestivalen 2015 a tiež vyhrala súťaž Eurovision Song Contest 2015 vo Viedni, kde reprezentovla Švédsko. Skladba je hlavným singlom z jeho šiesteho štúdiového albumu *[[Perfectly Damaged]]*.

## Zoznam skladieb

## Pozície v rebríčkoch

## Certifikácie

## Referencie

## Zdroj

Kategória:Single z 2015
Kategória:Piesne Veľkej ceny Eurovízie
Kategória:Piesne Månsa Zelmerlöwa
Pohánkovec japonský

**Pohánkovec japonský** alebo **krídlatka japonská** (*Fallopia japonica*), je najznámejší druh rodu pohánkovec. Je to statná, vytrvalá, rýchlo sa rozrastajúca invazívna rastlina dosahujúca výšku okolo 2 metrov a vytvárajúca takmer nepriestupné porasty. Na Slovensku je podľa zákona inváznou rastlinou.

V Ázii a Severnej Amerike sa mladé výhonky tejto rastliny bežne konzumujú. Krídlatka japonská je bohatým zdrojom polyfenolu resveratrol, ktorý má pozitívne protirakovinové účinky, a patrí k druhom často využívaným v tradičnej čínskej medicíne. V predaji sú výťažky z krídlatky, ktorým výrobcovia a predajcovia prisudzujú širokú škálu pozitívnych zdravotných účinkov, ale nie sú k dispozícii vedecké dôkazy potvrdzujúce, že chránili človeka pred nejakou chorobou alebo že by liečili.

Vedomé rozširovanie druhu do prírodného prostredia sa v súčasnosti považuje za nelegálne.

## Galéria

Reynoutria japonica5.jpg
Fallopia japonica01.jpg
Reynoutria × bohemica 002.jpg
Fallopia-japonica(Fruechte).jpg


## Referencie

## Externé odkazy
* Krídlatka japonská Syn.: Pohánkovec japonský - forestportal.sk 

## Zdroj
*

Kategória:Invázne rastliny
Kategória:Stavikrvovité
Fleury-les-Aubrais

**Fleury-les-Aubrais** môže byť:
* mesto vo Francúzsku, pozri Fleury-les-Aubrais (mesto)
* kantón vo Francúzsku, pozri Fleury-les-Aubrais (kantón)
Vidžuaru kei

**Vidžuaru kei** (, , skrátene **VK**) je hnutie medzi japonskými hudobníkmi, ktoré je charakteristické predovšetkým excentrickým vzhľadom hudobníkov a aj ich priaznivcov. Predstavitelia žánru sa vyznačujú tým, že používajú veľa líčidiel a mejkapu, extravagantné účesy, vyzývavé kostýmy a niekedy aj prvky transvestizmu. V tomto prípade sa používa názov *androgynous aesthetic* (niečo ako „estetika obojpohlavnosti“).

Štýl vidžuaru kei je typický napríklad pre Manu, člena skupiny Malice Mizer, kde bežne vystupoval v šatách lolitky. Okrem neho aj Kaya, člen dua Schwarz Stein, alebo Hizaki zo skupiny Versailles -Philharmonic Quintet- a ďalších.

Niektorí nepovažujú vidžuaru kei za hudobný žáner, ale len za sub-žáner J-rocku, pričom ale uznávajú jeho osobitý zvuk, ktorý prirovnávajú k glam rocku, punku a metalu.

## Dejiny
Vidžuaru kei vznikal približne v polovici 80. rokov 20. storočia. Za jeho priekopníkov sú označované skupiny ako X Japan, D'Erlanger, Buck-Tick alebo Color. Názov „Visual kei“ potom vychádza zo sloganu „Psychedelic violence crime of visual shock“ ktorý mala na svojom albume *[[Blue Blood]]* skupina X Japan. V roku 1986 Dynamite Tommy, spevák skupiny Color, založil nezávislé hudobné vydavateľstvo s názvom Free-Will, ktoré sa publikovalo hudbu vidžuaru kei aj do ostatných krajín mimo Japonska.

V roku 1992 sa X Japan pokúsili preniknúť aj na európsky a americký hudobný trh, no skutočnú popularitu začali vo svete vidžuaru kei skupiny mať až za ďalších osem rokov. V polovici 90. rokov sa začal visual kei v Japonsku rozmáhať. Predajnosť albumov skupín hrajúcich tento žáner dosahovala rekordných počtov. Najznámejšou skupinou z toho obdobia, sú X Japan, Glay a Luna Sea. Medzi ďalšie, ktoré mali ohlas patria napríklad Kuroyume, Malice Mizer, alebo Penicillin. Od roku 1999 popularita vidžuaru kei začala upadať. X Japan sa rozpadli a v roku 2000 sa rozhodla svoju činnosť ukončiť aj Luna Sea.

V roku 2007 VK žáner znova ožil keď Luna Sea odohrala jednorazový koncert. Aj skupina X Japan vydala nový singel a vyrazili na svetovú tour. Vďaka týmto udalostiam začali mať skupiny vidžuaru kei úspech medzi poslucháčmi a niektoré médiá ich začali označovať ako „neo-vidžuaru kei“. Medzi novovzniknuté skupiny vidžuaru kei patria napríklad Versailles -Philharmonic Quintet-, Nightmare alebo The Gazette.

## Popularita
Vidžuaru kei boli populárnymi medzi nezávislými undergroundovými projektami, ale aj medzi slávnymi hudobníkmi hlavného prúdu. Zo západných štýlov tento žáner ovplyvnil napríklad glam rock, gothic rock a Kyberpunk. Ale každá vidžuaru kei skupina sa hrá podľa svojho a inšpiruje sa úplne inde, preto môže mať jedna bližšie punku alebo heavy metalu, zatiaľ čo iná bude hrať hudbu podobnú elektronike alebo pokojne aj popu.

Medzi japonskými časopismi zameranými na vidžuaru kei tématiku sú napríklad Arena 37° C, Cure, Fool 's Mate, alebo Shoxx.

## Zdroj

Kategória:Hudba v Japonsku
Kategória:Rock
Kategória:Punk
Kategória:Heavy metal
Kategória:Subkultúry
Majstrovstvá Európy v hokejbale juniorov

**Majstrovstvá Európy v hokejbale juniorov** bolo európske podujatie juniorských národných družstiev v hokejbale. Ich organizátorom bola Medzinárodná hokejbalová federácia, ktorá ich usporadúvala od roku 1997 (kategória U20), keď sa turnaj konal vo Zvolene. Od roku 2002 sa organizovali v dvoch ďalších kategóriách: do 18 rokov a do 16 rokov. Usporadúvali sa každoročne. Podobne ako na seniorských majstrovstách Európy, aj v nich dominovali 2 hokejbalové veľmociSlovensko a Česko. Posledný turnaj ME sa uskutočnil v roku 2009.

## Kategória U20
### Zoznam

### Medajlová bilancia družstiev

## Kategória U18
### Zoznam

### Medajlová bilancia družstiev

## Kategória U16
### Zoznam

### Medajlová bilancia družstiev

## Pozri aj
* Majstrovstvá sveta v hokejbale juniorov
* Majstrovstvá Európy v hokejbale

## Externé odkazy
* Oficiálna stránka Medzinárodnej hokejbalovej federácie 

## Zdroje
* Majstrovstvá Európy juniorov na stránke Medzinárodnej hokejbalovej federácie 
* História hokejbalu na stránke Slovenskej hokejbalovej únie
Dominic Thiem

**Dominic Thiem** (*&nbsp;3. september 1993, Viedenské Nové Mesto, Rakúsko) je rakúsky tenista, ktorý medzi profesionálmi nastúpil v roku 2011. Má na konte 17 titulov z toho jeden grandslamový titul na US Open.  

## Finálové účasti na turnajoch ATP (28)

**Dvojhra – výhry (17)**

**Dvojhra – prehry vo finále (11)**

**Štvorhra – výhry (0)**

**Štvorhra – prehry vo finále (3)**

## Iné projekty

## Externé odkazy
* ATPworldtour.com – Dominic Thiem (anglicky)
* ITFtennis.com – Dominic Thiem (anglicky)

Kategória:Rakúski tenisti
Kategória:Osobnosti z Viedenského Nového Mesta
Majstrovstvá sveta v hokeji na kolieskových korčuliach mužov 2001

**Majstrovstvá sveta v hokeji na kolieskových korčuliach mužov 2001** boli v poradí 35. majstrovstvá sveta v hokeji na kolieskových korčuliach mužov, ktoré organizuje Medzinárodná federácia kolieskových športov (FIRS), resp. jej výbor pre hokej na kolieskových korčuliachCIRH. Konali sa v San Juane, v rovnomennej provincii, v Argentíne od 29. septembra7. októbra 2001, za účasti 15 tímov. Oproti minulým turnajom sa zvýšil počet účastníkov z 12 na 16 tímov. Družstvo , ktoré sa na turnaj kvalifikovalo, sa nakoniec na ňom nepredstavilo. Argentína bola organizátorom svetového šampionátu mužov štvrtýkrát, predtým hostila toto podujatie v rokoch 1970, 1978 a 1990, zakaždým v San Juane. Zápasy sa hrali v aréne Estadio Aldo Cantoni s kapacitou 6 700 divákov. Svoj trinásty titul po finálovom víťazstve nad domácou  získalo .

## Kvalifikácia

## Aréna

## Výsledky
### Základné skupiny
#### Skupina A

#### Skupina B

#### Skupina C

#### Skupina D

----

### Play off
#### Stretnutia o 9.15. miesto

#### Stretnutie o 13.15. miesto

#### Stretnutie o 13. miesto

#### Stretnutia o 9.12. miesto

#### Stretnutie o 11. miesto

#### Stretnutie o 9. miesto

#### Štvrťfinále

#### Stretnutia o 5.8. miesto

#### Stretnutie o 7. miesto

#### Stretnutie o 5. miesto

#### Semifinále

#### Stretnutie o 3. miesto

#### Finále

## Konečné poradie

## Referencie

## Externé odkazy
* Oficiálna stránka MS 2001 (archive.org) 
* MS v hokeji na kolieskových korčuliach na oficiálnej stránke FIRS 
* Oficiálna stránka CIRH 
* Oficiálna stránka Argentínskej konfederácie kolieskových športov  
* 

## Zdroje
* MS 2001 na stránke rinkhockey.net 
* MS 2001 na stránke todor66.com 

Kategória:Hokej na kolieskových korčuliach v 2001
Kategória:Majstrovstvá sveta v hokeji na kolieskových korčuliach mužov
Hokej na kolieskových korčuliach
Kategória:2001 v Argentíne
Agiadas z Élidy

**Agiadas** (*Agiadas*) bol víťaz v boxe dorastencov na olympijských hrách v roku 488 pred Kr.

Agiadas z Élidy zvíťazil na 73. olympijských hrách v boxe dorastencov.  V Olympii sa box (pygmé) dorastencov zaradil do programu hier v roku 616 pred Kr. a prvým víťazom tejto disciplíny bol Filótas zo Sybaridy.

Staroveký autor Pausanias zaznamenal, že v olympijskej *Altide* videl sochu Agiada. Autorom jeho sochy bol sochársky majster Sérambos z Aiginy. 
  
## Referencie a bibliografia

 
## Pozri aj
* Zoznam olympijských víťazov staroveku

Kategória:Víťazi starovekých olympijských hier v boxe
Kategória:Starovekí športovci z Élidy
Ulsterská škótčina

**Ulsterská škótčina** (ul. šk. *Ulster-Scotch*) sú dialekty Škótov žijúcich v častiach Ulsteru v Írsku. Podľa niektorých definícií pojem zahŕňa aj slová spisovnej angličtiny vyslovované s ulsterskoškótskym prízvukom. Ulsterská škótčina je ovplyvnená aj stredoulsterskou angličtinou, čo je dialekt, ktorý používa väčšina ľudí v Ulsteri. V dôsledku konkurenčných vplyvov angličtiny a škótčiny možno rôzne varianty ulsterskej škótčiny označiť buď ako "skôr anglické" alebo "skôr škótske".

Škótsky jazyk bol prinesený do Ulsteru na začiatku 17. storočia, keď v rámci osídľovania Ulsteru do Ulsteru prišlo veľa škótsky hovoriacich ľudí. Najstaršie škótske texty v Ulsteri pochádzajú z tohto obdobia a konca 20. storočia bola písaná škótčina z Ulsteru skoro totožná s písanými textami zo Škótska. V rámci oživenia záujmu o ulsterskú škótčinu v Severnom Írsku v 90. rokoch však boli vytvorené nové pravopisy, ktoré sa podľa írskeho jazykového aktivistu Aodánom Mac Póilinom snažia byť "čo najodlišnejšie od angličtiny (a občas aj škótčiny)".

## Zdroj

Kategória:Ulster
Kategória:Jazyky v Írsku
Kategória:Jazyky v Spojenom kráľovstve
Mormonizmus

**Mormonizmus** je duchovný smer niekoľkých rôznych kresťanských cirkví spojených s postavou „proroka“ Josepha Smitha alebo s jeho dielom Kniha Mormonova. V súčasnosti sú dominantné predovšetkým 3 mormónske spoločenstvá:

* Cirkev Ježiša Krista Svätých neskorších dní (*nazývaná aj LDS – Latter-day Saints / Svätí posledných dní)* – považuje sa za jedinú cirkev, ktorá má v súčasnosti kňazskú právomoc od Boha
* Kristova komunita (*RLDS – reorganizovaná LDS*) – nepovažuje sa za jedinú pravú cirkev, radšej na seba nazerá ako na kresťanskú komunitu
* FLDS (*fundamentalistická LDS*) – najväčšia polygamná mormónska cirkev v dnešných USA. Odštiepila sa od cirkvi LDS počas éry Wilforda Woodruffa, ktorý ustúpil americkej vláde a vzdal sa plurálneho manželstva.

## Zdroj


Kategória:Náboženské smery
Kate Kellyová

thumb|Aprílový protest Ordain Women
**Kate Kellyová** (* 29. október 1980) je americká aktivistka, mormonka a zakladateľka stránky Ordain Women, ktorá bojuje za svätenie žien ku kňazstvu v rámci mormónskej cirkvi (Cirkvi Ježiša Krista Svätých Posledných dní). Za svoje aktivity bola v roku 2014 exkomunikovaná.

## Život
Kate Kelly sa narodila do rodiny mormonských konvertitov. Ona i jej rodičia boli uznávanými členmi cirkvi a držali platné chrámové odporúčaniaaž do doby, keď verejne podporili svoju dcéru v jej aktivitách okolo hnutia Ordain Women.

Kate Kelly vyštudovala cirkevnú univerzitu BYU a promovala ako politologička. V roku 2006 bola v mormónskom chráme spečatená so svojím manželom J. Neil Ransomom. Táto svadba bola mormónskou cirkvou po jej exkomunikácii anulovaná.

## Exkomunikácia
Kate Kelly v roku 2013 začala verejne vystupovať proti "patriarchálnemu útlaku", ktorý videla v mormónskej komunite a mormónskej cirkvi. Svoje názory publikovala na feministickej stránke, ktorú založila.

V apríli 2014 zvolala Kate Kelly protest na hlavnom námestí Salt Lake City, kde sa konala pravidelná Generálna konferencia Cirkvi Ježiša Krista Svätých Posledných dní. Cieľom protestu, ktorého sa zúčastnili ženy aj muži, bolo verejne dať najavo, že mnohí členovia cirkvi zastávajú právo žien na kňažské svätenie.

23. júna 2014 bolo Kate Kelly oficiálne oznámené, že bola exkomunikovaná v neprítomnosti. Teraz je v kontakte s ďalším exkomunikovaným aktivistom Johnom Dehlinem a Kristovou komunitou.

## Referencie


## Externé odkazy
* Stránka ORDAINWOMEN, obsahujúci profily ľudí, verejne podporujúcich svätenie žien ku kňazstvu
* Osobný profil a blog aktivistky Kate Kelly
* Séria rozhovorov s Kate Kelly v angličtine

## Zdroj

Kategória:Aktivisti USA
Kategória:Mormonizmus
Kategória:Osobnosti z Arizony
John Dehlin

**John Dehlin** (* 1969, Boise, Idaho, USA) je americký aktivista, Mormon (teraz bývalý) a zakladateľ stránky Mormon Stories Podcast. V roku 2015 bol za svoje aktivity vylúčený Cirkvou Ježiša Krista Svätých Posledných dní.

## Životopis
Narodil sa v Boise v štáte Idaho. Ako misionár mormonskej cirkvi slúžil na konci 80. rokov v Guatemale. 

V roku 2005 založil stránku Mormon Stories Podcast, ktorá mala za cieľ pomôcť pochybujúcim členom mormonskej cirkvi, aby zostali v jej radoch. Sám Dehlin prešiel podobnou krízou viery a stal sa spoluzakladateľom webu STAYLDS.

## Exkomunikácia
Hoci je heterosexuál a je ženatý, je významným LGBT aktivistom. Bojuje za gay a lesbické práva nielen v rovine zákonov, ale aj v samotnej mormOnskej komunite.

V roku 2014 tiež verejne podporil exkomunikovanú mormonskú aktivistku Kate Kellyovú, ktorá bojovala za právo žien byť v rámci mormónskej cirkvi vysvätenými ku kňažstvu a bola predvolaná k disciplinárnemu cirkévnemu riadeniu deň po ňom.

10. februára 2015 dostal John Dehlin oficiálne list, že bol vylúčený a naďalej už nie je členom Cirkvi Ježiša Krista Svätých Posledných dní.

## Referencie


## Externé odkazy
* Mormon Stories Podcast
* STAYLDS

## Zdroj

Kategória:Aktivisti USA
Kategória:LGBT aktivisti
Kategória:Mormonizmus
Kategória:Absolventi Brigham Young University
Kategória:Osobnosti z Idaha
Kategória:Blogeri USA